User:Hrozôti

MARA REI HE EIMA REIH A CHÂ ''By. B. Caleba''

''Khazohpa ta Chi nata Pho laiseih awpa ta Mara Chi nata Pho he padua ta, Mongyuh râh tawh tlaita Eimá boh thei n'awpa ta, Rev.R.A.Lorrain Chhôhkhazy hmâpa ta Marapa Identity a lâ chaina Reih (Mara reih) he yzie hnei kawpa roh/reih/cheih thai awpa ta miah vaw taopa ta a rôhnah hmeihseih. Khizaw liata Chi nata pho laipi ama lei hai tahpa eima pahno khaipa hawhta Keimo chhao he a leida theipa duasu liata eima y hai hi. Cha chi nata pho a lei haipazy cha Pikhei reih a pahlei pazy ama châ tyh. Khiahtala Pikheipa reih he kheihta a lei thei aw? Chi hropa reih (a pachaipa ta eima chheipâh lia A y pazy reih ) pasâhsana nata kho viana hnei hluhpa ta, eima O Chhôh nata Khôtho lâ liata Kalâpa reih eima hmâh hlutu Khiahtala, eima sawzy ta eima reih he thai khao leipa aw eita, eima reih zakhei pata cheih ngâh khao leipa ta, eima reih he Othliah liata chareipa ta Meihdo hawhta thlai alei aw. Thyutlia thokha apa Mizo sa kawpa zy ei chi kha pasâhsa a chhih hlei veih ei chi lah y, Mizo reih na thai kawpa kha a palaikhei hlei khâ. Na reih na thai vei Khiahtala Chaozuahpa hlâta mohnao tlao nâ chhih via. Nehemiah ta Zu chyhsa Zu reih a thai leipa cha ama sâ patupa ta â daophi ei tahpa eima pahnopa hawhta Mara reih a thai leipa he a daophi lymâ awpa châsala, chyhsa hluhpi la ama sâ a ky ngâna taihta a daophi awpa ama byuh thlyu aw.''